Gandia impartirà cursos de formació en l´ús de dispositius mòbils i eines digitals per als majors
21 febrer 2022

## Gandia impartirà cursos de formació en l´ús de dispositius mòbils i eines digitals per als majors21 febrer 2022Última actualització: 21 febrer 2022

![](../gestion/img/11c0d43bbe1f510bff22e0b6ca0b7eee05c12744ccb8f8b3672533b02c92c74f.jpg)  
  

L'Ajuntament de Gandia, ha anunciat que impartirà cursos de formació gratuïts per a persones majors de 55 anys que desitgen aprendre l'ús de dispositius mòbils i eines digitals. Així, a partir del 14 de març i de 9.30 a 12.30 hores a l'espai **URBALAB**, s'impartiran diferents lliçons, repartides en catorze dies, que tenen l'objectiu d'apropar, preparar i normalitzar l'ús de noves tecnologies en la vida diària d'aquestes persones.  
  
El consistori ja va iniciar fa dues setmanes el servei d'atenció preferent per a tota la tramitació de la gent gran front a l'administració i davant l'Ajuntament de Gandia. "_És una atenció presencial, amb qualitat de servei i, sobretot, consideració perquè tots els nostres majors així ho mereixen_", ha declarat **José Manuel Prieto**, alcalde de Gandia. A més. Ha afegit que "_Hui fem un pas més. Oferirem cursos per a eliminar qualsevol escletxa o barrera digital per a demostrar que cap ciutadà està exclòs per la seua condició i/o formació_".  
  
Els cursos tenen com finalitat apropar l'administració electrònica a la gent gran per aconseguir que les persones menys relacionades amb les noves tecnologies coneguen les diferents funcions que pot tenir el seu telèfon intel·ligent i, així, apropar-se més als seus mitjançant aquestes eines (Whatsapp, banca online, correu electrònic...). A banda, també s'oferiran cursos per a "_facilitar i agilitzar alguns tràmits que resulten costosos o, inclòs, impossibles per a la gent que no està familiaritzada amb l'Internet..._", ha explicat la regidora de Polítiques econòmiques i Innovació, **Vicenta Ferrer.**  
  
Descàrrega d'aplicacions, enviament de missatges de text, funcionalitats de la banca digital, seu electrònica, navegació GPS i moltíssims altres seran els coneixements bàsics que aprendran els nostres majors per no quedar-se despenjats amb l'avanç tecnològic. Mercedes Villar i Patrícia Merayo seran les dues docents que impartiran els diferents tallers d'una durada d'entre 3 a 12 hores, sent tres les hores de temps màxim al dia.  
  
**Tallers que van a realitzar-se:**  
\- Com utilitzar el telèfon mòbil (14 de març).  
\- Introducció a Internet: Navegació i correu electrònic (21 i 22 de març).  
\- Aprén a fer ús de Whatsapp (23 de març).  
\- Videotelefonades: contacta amb els teus (25 de març).  
\- Aprén a fer ús de la banca per internet (28, 29 i 30 de març).  
\- Google Maps: mou-te pel món amb el telèfon mòbil (1 d'abril).  
\- Com fer tràmits senzills per Internet per a la gestió sanitària: App GVA Salut (4 d'abril).  
\- Coneix la seu electrònica municipal i fes tràmits en ella (5, 6, 7 i 8 d'abril).

[Twittear](https://twitter.com/share)